આપણા જાણીતા હાસ્યલેખક પ્રદ્યુમ્ન જોષીપુરાના એક લેખમાં એમણે લખ્યું છે કે, મારાં લગ્ન થયાં ત્યારે કોઈ પૂછે કે તમે ક્યાં પરણ્યાં? ત્યારે હું મારી પત્નીના પિયરના ગામનું નામ આપતો. પણ વીસ-પચ્ચીસ વર્ષ પછી મને જ પ્રશ્ન થવા માંડ્યો, હું ક્યાં (શા માટે) પરણ્યો? લગ્નનાં કેટલાંક વર્ષો પછી મોટા ભાગનાંને આવો બીજા પ્રકારનો પ્રશ્ન હું ક્યાં પરણ્યો?/પરણી? થતો હોય છે, પણ ત્યારે ઘણું મોડું થઈ ગયું હોય છે. (પત્નીઓ આવું કહેતી નથી, પણ એમનેય આવો પ્રશ્ન થતો તો હશે જ, અને એકવીસમી સદીમાં પરણેલી યુવતીઓ કદાચ આવું કહેતી પણ હશે!)